Skráning stendur yfir á árlega ráðstefnu BUGL sem verður 31. janúar „ Ekki er ráð nema í tíma sé tekið – margþættur vandi barna og fjölskyldna “ er yfirskrift árlegrar ráðstefnu barna - og unglingageðdeildar Landspítala , BUGL . Ráðstefnan verður á Grand hótel Reykjavík föstudaginn 31. janúar 2020 . Ráðstefnan nú er á afmælisári því BUGL er 50 ára og vegna þess er dagskráin sérlega vegleg með tveimur aðalfyrirlesturum . Vinnustofur verða með þeim bæði fyrir og eftir ráðstefnuna . Fluttur verður fjöldi erinda sem tengjast viðfangsefninu og veggspjaldakynningar verða á ýmsum úrræðum sem eru í boði .